CELEX: 62016TN0043
Language: hr
Date: 2016-01-29 00:00:00
Title: Predmet T-43/16: Tužba podnesena 29. siječnja 2016. – 1&1 Telecom protiv Komisije

21.3.2016   
            
            
               HR
            
            
               Službeni list Europske unije
            
            
               C 106/44
            
         Tužba podnesena 29. siječnja 2016. – 1&1 Telecom protiv Komisije
   (Predmet T-43/16)
   (2016/C 106/52)
   Jezik postupka: engleski
   
      Stranke
   
   
      Tužitelj: 1&1 Telecom GmbH (Montabaur, Njemačka) (zastupnici: J. Murach, odvjetnik i P. Alexiadis, solicitor)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Europske komisije od 19. studenog 2015., koju je donio glavni direktor za tržišno natjecanje, o provedbi korektivne mjere za subjekte koji nisu OPM-ovi u predmetu COMP/M.7018 – Telefónica Deutschland/E-Plus („Odluka o koncentracijama”), kojom je utvrđeno da je pismo o dobrovoljnom preuzimanju obveze u skladu s Konačnim obvezama i pravom Unije;
            
         
               —
            
            
               naloži Komisiji da zatraži da Telefónica Deutschland izda novo pismo o dobrovoljnom preuzimanju obveze koje se strogo ograničava na obvezu koju je dužna ispuniti na temelju stavka 78. Konačnih obveza odobrenih Odlukom o koncentracijama;
            
         
               —
            
            
               naloži Komisiji snošenje vlastitih troškova i troškova tužitelja, u skladu s člankom 87. konsolidirane verzije Poslovnika Općeg suda.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog temelji se na činjenici da je Komisija prilikom donošenja odluke počinila očite pogreške koje se tiču prava jer Ugovori, Uredba Europske unije o koncentracijama (EUMR), Odluka o koncentracijama i Konačne obveze ne ostavljaju prostora za točku 2.3 pisma o dobrovoljnom preuzimanju obveze kao što je prihvaćeno odlukom.
            
         
               2.
            
            
               Drugi tužbeni razlog temelji se na činjenici da je Komisija, donijevši svoju odluku, zloupotrijebila svoje ovlasti uzevši u obzir razmatranja koja nisu povezana s tržišnim natjecanjem, protivno Ugovorima, EUMR-u i Odluci o koncentracijama.